Greek Legal Document

Category: 195

Content:
35. ΝΟΜΟΘΕΤ. ΔΙΑΤΑΓΜΑ υπ’ αριθ.4426 της 9/10 Νοεμ. 1964 (ΦΕΚ Α΄208)  Περί συστάσεως Υπουργείου Δημοσίας Τάξεως.  Άρθρ.1.-Συνιστάται Υπουργείον Δημοσίας Τάξεως εις ο μεταβιβάζονται αι αρμοδιότητες των παρά τω Υπουργείω Εσωτερικών Γενικών Διευθύνσεων, Χωροφυλακής, Αστυνομίας Πόλεων, Πολιτικής Αμύνης της Χώρας, Εθνικής Ασφαλείας και των Διευθύνσεων Αλλοδαπών, Πυροσβεστικής Υπηρεσίας, Υπηρεσίας Προστασίας Εθνικού Νομίσματος και Δ/σεως Τουριστικής Αστυνομίας. Άρθρ.2.-1.Από της ενάρξεως της ισχύος του παρόντος εις το δια του άρθρ.1 συνιστώμενον νέον Υπουργείον μεταφέρονται αι κάτωθι Υπηρεσίαι και θέσεις (Κεντρικαί και Περιφερειακαί), μεθ’ άπαντος του πάσης φύσεως Προσωπικού (τακτικού και μη) των παρά τω Υπουργείω Εσωτερικών Γενικών Διευθύνσεων, Χωροφυλακής, Αστυνομίας Πόλεων, Πολιτικής Αμύνης της Χώρας, Εθνικής Ασφαλείας και των Διευθύνσεων, Αλλοδαπών, Πυροσβεστικής Υπηρεσίας, Προστασίας Εθνικού Νομίσματος και Δ/νσεως Τουριστικής Αστυνομίας. 2.Δια Β.Δ/τος εκδοθησομένου εντός τεσσάρων μηνών από της ισχύος του παρόντος τη προτάσει του Προέδρου της Κυβερνήσεως και των αρμοδίων κατά περίπτωσιν Υπουργών α)θέλουσι μεταφερθή εκτός των εν τη παρ.1 αναφερομένων εκ του Υπουργείου Εσωτερικών εις το συνιστώμενον Υπουργείον Δημοσίας Τάξεως, αι υπηρεσίαι και θέσεις αίτινες αναγκαιούσι δια την εκπλήρωσιν των εις αυτό μεταφερθεισών δια του παρόντος αρμοδιοτήτων και β)θέλει καθορισθή κατά τους όρους της παρ.1 του άρθρ.5 του Νόμ.3925/59 «περί Υπουργείων και Οργανισμών των Δημοσίων Υπηρεσιών» η οργάνωσις της Κεντρικής Υπηρεσίας του Νέου Υπουργείου και αι κατ’ ιδίαν αρμοδιότητες των Υπηρεσιών τούτου, επιτρεπομένης άμα της καταργήσεως θέσεων. 3.Τα οικεία Υπηρεσιακά Συμβούλια του Υπουργείου Εσωτερικών καθορίζουσι δια πράξεών των δημοσιευομένων δια της Εφημερίδος της Κυβερνήσεως εντός τεσσάρων μηνών από της δημοσιεύσεως των κατά την παρ.2 Δ/των το προσωπικόν το οποίον μεταφέρεται καταλαμβάνον ομοιοβάθμους και της αυτής κατηγορίας θέσεις εκ των συνιστωμένων δια των Δ/των τούτων. «4.Δια Π.Δ/τος, εκδιδομένου εφ’ άπαξ, προτάσει του Υπουργού Δημοσίας Τάξεως, δύναται να ρυθμίζωνται τα της οργανώσεως, διαρθρώσεως και λειτουργίας της Κεντρικής Υπηρεσίας του Υπουργείου, ως και τα των αρμοδιοτήτων των οργάνων αυτής. Το αναγκαιούν δια την επάνδρωσιν της Κεντρικής Υπηρεσίας του Υπουργείου Δημοσίας Τάξεως προσωπικόν λαμβάνεται εκ της οργανικής δυνάμεως της Χωροφυλακής, της Αστυνομίας Πόλεων, του Πυροσβεστικού Σώματος και της Αγροφυλακής, άνευ αυξήσεως ταύτης». Η παρ.4 προσετέθη δια του άρθρ.21 Νόμ.772/1978 (κατωτ. σελ.24,627).  Άρθρ.3.-«1.Η Κεντρική Υπηρεσία του Υπουργείου Δημοσίας Τάξεως αποτελείται εκ: α)Του Γραφείου Υπουργού. β)Του Γραφείου της Γενικής Γραμματείας. γ)Του Αρχηγείου Βασιλικής Χωροφυλακής. δ)Του Αρχηγείου Αστυνομίας Πόλεων. ε)Της Γενικής Διευθύνσεως Πολιτικής Αμύνης Χώρας. ς)Της Γενικής Διευθύνσεως Εθνικής Ασφαλείας. ζ)Της Διευθύνσεως Αλλοδαπών. η)Της Διευθύνσεως Πυροσβεστικής Υπηρεσίας. θ)Της Υπηρεσίας Εθνικού Νομίσματος. ι)Του Γραφείου Νομικού Συμβούλου. ια)Της Υπηρεσίας Εντελλομένων Εξόδων». Το άρθρ.3 αντικατεστάθη ως άνω δια του άρθρ.23 Α.Ν.322/1968 (κατωτ. σελ.226,43). Άρθρ.4.-Το Γραφείον του Υπουργού αποτελείται εξ ενός Διευθυντού και λοιπού υπαλληλικού και υπηρετικού προσωπικού. Την θέσιν του Διευθυντού καταλαμβάνει μετακλητός υπάλληλος επί βαθμώ 5ω ή 4ω εκ των ήδη προβλεπομένων θέσεων μετακλητών υπαλλήλων του Υπουργείου Εσωτερικών ή μόνιμος ή επί συμβάσει υπάλληλος δημόσιος ή Νομικού Προσώπου Δημοσίου Δικαίου, δι’ αποφάσεως. Άρθρ.5.-1.Γενικός Γραμματεύς διορίζεται δια Β.Δ/τος, προκαλουμένου υπό του Υπουργού Δημοσίας Τάξεως, Δικηγόρος παρ’ Εφέταις ή Ανώτερος Δημόσιος ή Διοικητικός Υπάλληλος ή εν αποστρατεία Ανώτατος Αξιωματικός της Χωροφυλακής, Αστυνομίας Πόλεων ή των Ενόπλων Δυνάμεων, επί βαθμώ και μισθώ Γενικού Γραμματέως Πολιτικού Υπουργείου. Άρθρ.6.-«1.Παρά τω υφισταμένω κατά την υπ’ αριθ.3182 Φ.015.25 από 4 Ιουν. 1973 κοινήν απόφασιν του Πρωθυπουργού και Υπουργού Δημοσίας Τάξεως Μικτώ Επιτελείω, εις το Υπουργείον τούτο, τοποθετείται ως προϊστάμενος των Υπηρεσιακών Μονάδων του Μικτού Επιτελείου Αντιστράτηγος ή Υποστράτηγος του Στρατού Ξηράς εν ενεργεία ή εν αποστρατεία. Ο εν αποστρατεία ανακαλείται εις την ενεργόν υπηρεσίαν βάσει των κειμένων διατάξεων. Δύναται να επιλεγή και Ταξίαρχος εν αποστρατεία, όστις ανακαλούμενος προάγεται εις Υποστράτηγον δια Π.Δ/τος, προκαλουμένου υπό του Υπουργού Εθνικής Αμύνης. Η επιλογή και ο διορισμός εις την θέσιν του προϊσταμένου ενεργείται δια κοινής αποφάσεως των Υπουργών Εθνικής Αμύνης και Δημοσίας Τάξεως. Κατά την αυτήν διαδικασίαν ο προϊστάμενος απολύεται από της θέσεώς του». Η παρ.1 αντικατεστάθη ως άνω δια του άρθρ.1 Ν.Δ.169/1974 (κατωτ. αριθ.44). (Αντί της σελ.16,03(γ) Σελ.16,03(δ) Τεύχος 664-Σελ.1  Υπουργείο Δημόσιας Τάξης (Οργανικές Διατάξεις) 4.Α.α.35   2.Ο προϊστάμενος του Μικτού Επιτελείου του Υπουργείου Δημοσίας Τάξεως, έχει πειθαρχικήν δικαιοδοσίαν δια το προσωπικόν των Υπηρεσιακών Μονάδων του Μικτού Επιτελείου συμφώνως προς τας κειμένας διατάξεις: α.Διοικητικού Σώματος Στρατού δια το προσωπικόν των Ενόπλων Δυνάμεων. β.Αρχηγού Χωροφυλακής, Αστυνομίας Πόλεων και Πυροσβεστικού Σώματος δια το αντίστοιχον προσωπικόν τούτων. γ.Γενικού Διευθυντού δια το πολιτικόν προσωπικόν. 3.Ο προϊστάμενος του Μικτού Επιτελείου του Υπουργείου Δημοσίας Τάξεως, συντάσσει φύλλα ποιότητος των Αξιωματικών Χωροφυλακής, Αστυνομίας Πόλεων, Πυροσβεστικού Σώματος, Ενόπλων Δυνάμεων, ως και δια το πολιτικόν προσωπικόν Α΄ Κατηγορίας του Μικτού Επιτελείου. 4.Ο προϊστάμενος του Μικτού Επιτελείου διέπεται υπό των αφορωσών τους ομοιοβάθμους μονίμους εξ εφεδρείας Αξιωματικούς του Στρατού διατάξεων, καθ’ ο μέρος αύται δεν αντίκεινται εις τας περί ανωτάτων Αξιωματικών των Σωμάτων Ασφαλείας κειμένας διατάξεις. Ούτος δικαιούται των αποδοχών, προσαυξήσεων, πάσης φύσεως επιδομάτων και παροχών, ων δικαιούνται, οι εν ενεργεία ομοιόβαθμοι του του Στρατού Ξηράς, της σχετικής δαπάνης βαρυνούσης τον προϋπολογισμόν του Υπουργείου Δημοσίας Τάξεως. Η υπηρεσία του θεωρείται ως τοιαύτη εις τον Στρατόν Ξηράς». Το άρθρ.6 κατηργήθη δια του άρθρ.51 Νόμ.671/1977 (κατωτ. σελ.24,587), καθ’ ο μέρος αφορά τους συντάκτας φύλλων ποιότητος και ειδικών εκθέσεων αποστρατείας των αξιωματικών Χωρ/κής, Αστυνομίας Πόλεων και Πυροσβεστ. Σώματος. Σελ.16,04(δ) Τεύχος 664-Σελ.2  «Άρθρ.7.-Το Μικτόν Επιτελείον του Υπουργείου Δημοσίας Τάξεως επανδρούται δια της τοποθετήσεως παρ’ αυτώ Αξιωματικών, οπλιτών και υπαλλήλων των Σωμάτων Χωροφυλακής, Αστυνομίας Πόλεων, Πυροσβεστικού και της Διευθύνσεως Αγροφυλακής, λαμβανομένων εκ του συνόλου της οργανικής αυτών δυνάμεως κατά τας εις τα ανωτέρω Σώματα και Υπηρεσίας ισχυούσας διατάξεις». Τα άρθρ.6 και 7 προσετέθησαν και το επόμενον άρθρ.6 έλαβεν αρίθμησιν 8 δια των άρθρ.1 και 2 αντιστοίχως Ν.Δ.7/1973 (κατωτ. αριθ.43). Άρθρ.8.-Δια Β.Δ/τος εκδιδομένου προτάσει του Προέδρου της Κυβερνήσεως και των Υπουργών Συντονισμού και Οικονομικών, δύναται να αυξηθή δια λόγους υπηρεσιακών αναγκών, ο αριθμός των Νομικών Συμβούλων του Κράτους κατά δύο, ως και των επί βαθμώ 3ω ή 2ω του κλάδου Α1 της Α΄ Κατηγορίας θέσεων του Γενικού Λογιστηρίου του Κράτους κατά δύο, προκειμένου να τοποθετηθούν οι μεν πρώτοι ως Νομικοί Σύμβουλοι εις το Υπουργείον Υγιεινής και το συνιστώμενον δια του παρόντος Υπουργείον Δημοσίας τάξεως, οι δε δεύτεροι ως προϊστάμενοι των παρ’ αυτοίς Υπηρεσιών Εντελλομένων Εξόδων. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   4.Α.α.35 Υπουργείο Δημόσιας Τάξης (Οργανικές Διατάξεις)